દિવસે-દિવસે અહીં કચરાનો ઢગલો વધતો જાય છે. યોગ્ય સાફસફાઈના અભાવે અત્યારે આ ગ્રાઉન્ડ ડમ્પિંગ ગ્રાઉન્ડમાં ફેરવાઈ ગયું છે. કચરાના ઢગલામાં કોઈ જીવજંતુ પણ ભરાઈ જવાની શક્યતા વધી જાય છે. પહેલાં અહીં કચરાનું પમાણ ઓછું હતું, પરંતુ કચરો પડેલો જોઈ લોકો અહીં જ કચરો નાખવા લાગ્યા અને એથી અહીં ગંદકીનું સામ્રાજ્ય સરજાઈ ગયું છે. ગંદકીને કારણે અહીં બીમારી વધી જવાની શક્યતાઓ ચારગણી વધી જાય છે. બીમારીઓ ન ફેલાય એ માટે અહીં પડેલા કચરાના ઢગલાને વહેલી તકે ઉપાડી સાફસફાઈ કરવી ખૂબ જ જરૂરી બની જાય છે.’આ બાબતે અહીંથી પસાર થતાં નીલમ પવાણીએ મિડ-ડે LOCALને જણાવ્યું હતું કે ‘કચરાના ઢગલાને કારણે અહીંથી પસાર થતાં ભારે ત્રાસ થાય છે અને ખરાબ વાસ પણ આવે છે. સફાઈવાળાઓ આ કચરાના ઢગલાને ઉપાડી સાફસફાઈ કરે એ અનિવાર્ય બન્યું છે.’